༧ ཀཾ ཀུན་ཏུ་བཟང་༼ཀླད་ཀྱི་དོན་བསྟན་པའོ་༽པོ་རྩོལ་བྲལ་ངང་ལ་ཕྱག་འཚལ་
ལོ། །ཁཾ ཏ་ཏན་ཨེ་མ་ཧོ། ཁམས་གསུམ་འཁོར་བའི་སེམས་ཅན་ལ། ལ་བཟླ་རྫོགས་
པ་ཆེན་པོའི་ལུང་། ཀུན་གྱིས་མི་རིག་འཕྲད་པར་བསྟན། གཾ རང་བཞིན་ལྷུན་གྲུབ་
རྫོགས་ཆེན་ཉིད། རྫོགས་པ་ཆེན་པོར་ཡེ་ནས་གནས། ཐ་ཚན་རྫོགས་པའི་རང་བཞིན་
ལས། ངི བཟང་ངན་༼གཞུང་གི་དོན་བསྟན་པ་༽བླང་དོར་གཉིས་ཀ་མེད། ཐེག་པ་ས་ལམ་
སྒོམ་བསྒྲུབ་རྩོལ། རྫོགས་པ་ཆེན་པོ་འདི་དང་འགལ། རྫོགས་པ་ཆེན་པོའི་དོན་འདི་
ལ། རྒྱུ་འབྲས་གཉིས་མེད་གཡུང་དྲུང་སྐུ། སྐྱེ་ཤི་མེད་པར་ལྷུན་གྱིས་གནས། གནས་
པའི་དོན་ལ་གཉིས་སུ་མེད། དེས་ན་བོན་དང་གཤེན་རབ་མེད། བལྟས་པས་ལྟ་རུ་ག་
ལ་བ། ཅྀ རྒྱུ་འབྲས་ཐེག་པ་བཏགས་པས་ནོར། ལམ་གྱི་རིམ་པ་ཡེ་ནས་མེད། ལམ་
ནི་ཉེ་ལམ་བདེ་རྫོགས་པའོ། །ཆྀ འཇུག་དང་ལྟ་དང་སྤྱོད་བསྲུང་རྣམས། མ་བཙལ་
ེ་
ལེ་ནས་ལྷུན་གྱིས་རྫོགས། བསྒོམ་དང་བློ་ཡི་ཐེ་ཚོམ་མེད། རྫོགས་པ་ཆེན་པོ་ནམ་
མཁའི་ཀློང་། ནམ་མཁའི་ངང་ལ་བསྲུང་བསྒོམ་དང་། འཇུག་ལྟ་སྤྱོད་པའི་དགོས་པ་
མེད། རྗ ཅི་ཡང་དཔག་མེད་རྫོགས་ཆེན་ཀློང་། ཀློང་ཆེན་འདི་ནི་ཡིད་བཞིན་ནོར་
བུའི་ཚུལ། ཉྀ འདི་ཚོལ་རྣམས་ཀྱིས་གཞན་ནས་འདི་མ་ཡིན། རང་ལ་གནས་བཞིན་
གཞན་ལས་འདི་ཚོལ་ན། བསྐལ་པ་གསུམ་དུ་འདི་བཙལ་རྙེད་མི་འགྱུར། གང་ཞིག་
སངས་རྒྱས་རྣམས་ཀྱིས་འདི་མ་བཙལ། དེ་བཞིན་སེམས་ཅན་འདི་ཚོལ་བཙལ་མི་
རྙེད། མི་བཙལ་ངོ་བོ་ཉིད་དུ་ཐ་ཚན་གནས། ཏཾ རྩོལ་སྒྲུབ་ལམ་ལ་གནས་པའི་གང་
ཟག་རྣམས། དངུལ་ལ་ཡང་ཞུན་བྱས་ཀྱང་ལྕགས་མི་འབྱུང༌། ལྕགས་ལ་ཡང་ཞུན་
བྱས་ཀྱང་དངུལ་མི་འབྱུང་། མཆོང་བུ་བྱི་དོར་བྱས་ཀྱང་རིན་ཆེན་མེན། མཚོན་པ་
ཚིག་ཏུ་བསྟན་ཀྱང་ལུང་ལས་ཉམས། རྫོགས་ཆེན་འདི་དོན་གཞན་གྱིས་ག་ལ་སྤོབས།
100

སེམས་སྡེ།
རྫོགས་ཆེན་ལུང་དྲུག
ཐཾ མི་སྣང་སྣང་བ་མེད་པའི་བོན་ཉིད་ལ། རང་བློས་གང་ལྟར་ཇི་ལྟར་འཁྲུལ་པའི་
ལས། ཅི་བལྟས་འདི་དོན་སྙིང་པོ་ཉག་གཅིག་མ། དངོས་སུ་མི་གནས་རྫོགས་ཆེན་འདི།
གཤེན་རབ་ཉིད་ཀྱིས་མཚོན་དུ་མེད། དེ་བཞིན་ལྟ་བས་ལྟ་རུ་མེད། མ་བལྟས་བཞག་
ན་མཐོང་བ་ཡིན། རང་རིག་ཙམ་ལས་མེད་རྟོགས་ན། དེ་ཀ་སྙིང་པོ་རྫོགས་ཆེན་ཉིད།
དཾ བཙལ་ན་རྩོལ་ནད་སངས་མི་སྲིད། མ་བཙལ་བཞག་ན་རྫོགས་ཆེན་ཉིད། ས་ལ་
གོང་འོག་མེད་ཅིས་བལྟར་ཡང་མེད། མཛད་སྤྱོད་རྣམ་དག་རྫོགས་ཆེན་ལ། བཤད་
དུ་མེད་པར་གང་རྟོགས་པ། དེ་ནི་རང་བཞིན་རྫོགས་ཆེན་ཉིད། གང་ལ་མི་བརྟེན་མི་
བསྒོམ་ཞིང་། མི་རྩོལ་བ་ཉིད་རྫོགས་ཆེན་མཆོག །ནཾ ཐམས་ཅད་ལྷུན་རྫོགས་ཡེ་ནས་
རྫོགས། ད་གདོད་བཙལ་བའི་ཐ་སྙད་མིང་ཡང་མེད། ཀུན་བཟང་བདེ་བའི་ངང་སྟེ་
གཅིག་ཏུ་བཤད། དུ་མར་འབྱེད་པས་འདི་ལ་ག་ལ་དཔོག །ཕྱི་ནས་མི་འབྱུང་སྔར་
ཡང་འདས་པ་མེད། ཐེག་པར་བགྲངས་ཀྱང་དངོས་པོར་འདི་ཡིན་ནོ། །པཾ འདི་མ་
རྟོགས་པར་སངས་རྒྱས་ག་ལ་བ། དེ་ཕྱིར་རྫོགས་ཆེན་འདི་ལ་ཆེར་ཏེ་ལྟོས། ཕ འདི་
དོན་རྟོགས་ནས་༼འཇུག་གི་དོན་བསྟན་པ་༽འདི་བཞིན་མི་བྱེད་ན། བཙན་དུག་ཤེས་ནས་
བཙན་དུག་འཐུང་ངམ་ཅི། རྫོགས་ཆེན་སེམས་ལས་མ་གཏོགས་རྫོགས་ཆེན་མེད།
སེམས་ཀྱི་རང་བཞིན་སངས་རྒྱས་ཁོ་ན་མེད། དེ་ལ་རྫོགས་དང་མ་རྫོགས་གང་ཡང་
མེད། བཾ རྒྱུ་ལས་མ་བྱུང་རྐྱེན་མེད་རྫོགས་ཆེན་ངང༌། རྟག་པར་མི་སྣང་ཆད་མེད་
རྫོགས་ཆེན་ངང་། སྣང་བ་མ་ཡིན་སྟོང་ཉིད་རྫོགས་ཆེན་ངང་། སྟོང་པ་མ་ཡིན་བོན་
སྐུ་རྫོགས་ཆེན་ངང་། བོན་ཙམ་སྣང་ཡང་བཟུང་མེད་རྫོགས་ཆེན་ངང༌། རྫོགས་པ་
ཉིད་མེད་ཐ་སྙད་རྣམ་པར་དག །མེད་པའི་སྒྲས་ཀྱང་མཚོན་དུ་ག་ལ་བ། ཀུན་རྫོགས་
ཡོངས་རྫོགས་ཐ་ཚན་འུབ་ཀྱིས་རྫོགས། རྫོགས་དོན་བཤད་མེད་གཤེན་ལྷ་དཀར་པོའི་
ཐུགས། མཾ ལྟ་བས་ལ་བཟླ་རྫོགས་པ་ཆེན་པོའི་དོན། སྤྱོད་པས་ལ་བཟླ་འདམ་གྱི་ཕུར་
101

གསུང་རབ་སྒོ་མཛོད་རིན་པོ་ཆེའི་གླེགས་བམ། 137
པ་འདྲ། བསྒོམ་པས་ལ་བཟླ་ཡེངས་པ་ཅི་ཡང་མེད། ཐ་ཚན་ལ་བཟླ་རྫོགས་པ་ཆེན་
པོ་ཡིན། ཅེས་ལ་བཟླ་རྫོགས་པ་ཆེན་པོའི་ལུང་། ལུང་རྣམས་ཀུན་གྱི་རྒྱལ་པོར་བཤད།
ཀུན་ཏུ་བཟང་པོ་ཐུགས་ཀྱི་ཡང་གོང་དུ། ཡེ་གཤེན་གཙུག་ཕུད་ཀྱི་མན་ངག་བཞི་པ་
རྫོགས་སོ། །རྒྱ་རྒྱ་རྒྱ།